З песняй ішлі на заданне, адпачывалі і паміралі... Творчасць адыгрывала велізарную ролю ў жыцці партызан. Адрэзаныя ад фронту, яны былі вымушаны падтрымліваць сваю баяздольнасць самастойна. Гэта датычылася як зброі, так і маральнага духу. Для першага ствараліся самаробныя майстэрні, а баявы настрой узнімалі партызанскія паэты, пісьменнікі, артысты і мастакі.